**3-маъруза.** Kattaliklar. Kattalining o‘lchamliligi va birliklari

**Режа:**

**1. Ўлчашлар бирлилигини таъминлаш тизими.**

**2. Ўзбекистон Республикаси “Метрология тўғрисида”ги қонуни шарҳлари.**

**3. Метрологик текширув ва назорат.**

**1. Ўлчашлар бирлилигини таъминлаш тизими.**

Ўлчашлар бирлилигига эришиш маҳсулотлар, хизматлар, технологияларнинг сифатини, хавфсизлиги ва рақобатбардошлигини таъминлаш бўйича бажарадиган ишларнинг асосидир. Ўлчашлар бирлилигини таъминлаш дунёдаги ҳар бир мамлакат учун давлат аҳамиятидаги масаладир. Маълумки, ўлчашлар бирлилиги Ўзбекистонда ўлчашлар бирлилигини таъминлаш тизими асосида амалга оширилади.

Ўлчашлар бирлилиги ҳозирги замон метрология фаолиятидаги асосий тушунчаси бўлиб ҳисобланади ва ўлчашнинг шундай ҳолатини тавсифлайдики, унда ўлчаш натижалари катталикларни қонунлаштирилган бирликларида ифодаланган уларнинг хатоликлари эса берилган эҳтимоллик билан ўрнатилган чегарада бўлади.

Ўлчашлар бирлилигини таъминлашнинг илмий асоси бўлиб ўлчашлар тўғрисидаги “Метрология” фани ҳисобланади. Ҳозирги замон метрология 3 бўлимдан иборат:

− назарий метрология;

− қонуний метрология;

− амалий метрология;

Ўлчашлар бирлилигини таъминлаш тизимининг техникавий асослари бўлиб ҳисобланади:

− Миллий эталонлар комплекси бўлиб улар катталик бирликларини такрорлаш ва сақлаш учун мўлжалланган.

− Ўлчаш воситалари ва ўлчашларни бажариш усулларининг қонунийлигини ўрнатиш тизими.

− Бирликлар ўлчамлигини эталонлардан улар билан ўзаро бўйсунишда бўлган ўлчаш воситаларига узатиш тизими.

Тизимнинг ташкилий асоси бўлиб, Ўзбекистон метрология хизмати ҳисобланади. Ушбу хизмат давлат метрология хизмати ва юридик шахсларнинг метрология хизматидан ташкил топган.

Тизимнинг қонуний асоси бўлиб Ўзбекистон Республикасининг “Метрология тўғрисида”даги қонуни ҳисобланади.

Метрология хизматининг раҳбарий ва етакчи маркази бўлиб метрология бўйича миллий орган Ўзстандарт ҳисобланади. Ўзбекистон стандартлаштириш, метрология ва сертификатлаштириш агентлиги (“Ўзстандарт агентлиги”)нинг ташкилий тузилиши 1-расмда, “Ўзстандарт” агентлиги марказий аппаратининг тузилмаси 2-расмда кетирилган.

Вазирлар Маҳкамасининг 2004 йил 5 августдаги 373-сон «Ўзбекистон давлат стандартлаштириш, метрология ва серитификатлаштириш агентлиги тузилмасини такомиллаштириш ва унинг фаолиятини ташкил этиш тўғрисида”ги қарориннинг 3-иловасида “Ўзстандарт” агентлиги тўғрисида низом келтирилган.

“Ўзстандарт” агентлиги тузилиши қуйидагилар киради:

* Ҳудудий стандартлаштириш ва метрология бошқармалари (3-расм);
* Республика синов ва сертификатлаштириш маркази ҳамда унинг ҳудудий синов ва сертификатлаштириш марказлари;
* Метрология хизматлари кўрсатиш маркази;
* Стандартлаштириш, метрология ва сертификатлаштириш илмий-тадқиқот институти (4-расм);
* Миллий эталонлар маркази (5-расм);
* Штрихли кодлаштириш маркази ;
* Ахборот-маълумотлар маркази ;

Юридик шахсларнинг метрология хизмати Давлат бошқарув органлари, бирлашмалар ва ташкилотлар томонидан зарурий ҳолларда “Бош метрология хизмати” ёки “Асос метрология хизмати” шаклида очилиши мумкин.

Ўлчашлар бирлилигини таъминлаш тизимининг меъёрий-ҳуқуқий асоси бўлиб Ўзбекистонда ўлчовлар бирлилигини таъминлаш Давлат системасининг ҳужжатлар комплекси ҳисобланади.

Бу комплекс таркибига халқаро, давлатлараро ва миллий меъёрий ва услубий ҳужжатлар киради. Бу ҳужжатлар ўлчашлар бирлилигини таъминлаш бўйича қанча, меъёрий ва ишларни бажариш тартибини аниқлайди, бу эса Давлатнинг ишлаб чиқариш ва иқтисодий интеграциясига ва савдодаги тўсиқларни бартараф қилинишга имкон беради.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  |  |  | **"Ўзстандарт" агентлигининг марказий аппарати** | | | | | |  |  |  |
|  |  |  |  |  |  |
|  |  |  |  |  |  | |  |  |  |  |  |
| Ҳудудий стандартлаштириш ва метрология бошқармалари (СМБ) 14 бўлинма | | | |  |  | |  | Республика синов ва  сертификатлаштириш  маркази\* | | | |
|  |  | |  |
|  |  | |  |
|  |  | |  |
|  |  |  |  |  |  | |  |  |  |  |  |
| Стандартлаштириш, метрология ва сертификатлаштириш илмий-тадқиқот институти | | | |  |  | |  | Ҳудудий синов  ва сертификатлаштириш марказлари\* | | | |
|  |  | |  |
|  |  | |  |
|  |  | |  |
|  |  |  |  |  |  | |  |  |  |  |  |
| Ахборот-маълумотлар маркази\* | | | |  |  | |  | Миллий эталонлар  маркази | | | |
|  |  | |  |
|  |  |  |  |  |  | |  |  |  |  |  |
|  |  |  |  |  |  | |  | Метрология хизматлари кўрсатиш маркази\* | | | |
|  |  |  |  |  |  | |  |
|  |  |  |  |  |  | |  |  |  |  |  |
| **\*** *Молиялаштириш хўжалик фаолиятидан олинадиган ўз маблағлари ҳисобига амалга оширилади.* | | | | | |  |  | Штрихли кодлаштириш маркази\* | | | |
|  |  |

**1-расм. Ўзбекистон стандартлаштириш, метрология ва сертификатлаштириш агентлиги ("Ўзстандарт" агентлиги)нинг ташкилий тузилмаси.**

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  | **Бош директор** | | | | | | |  |  | Стандартлаштириш, метрология ва сертификатлаштиришни ривожлантириш бўйича Идоралараро кенгаш | | | | | | | | |
|  |  |  |  |  |  |  |
|  |  |  |  |  |  |  |  |  |  |  | |  |  |
|  |  |  |  |  |  |  |  |  |  |  | |  |  |  |  |  |  | |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |
|  | Бош  директор ўринбосари | | | |  | Бош  директор ўринбосари | | | |  |  | Бош  метролог | | | |  |  |  | Аккредитация ва инспекция назорати бошқармаси  (5 киши) | | | |
|  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |
|  | Стандартлаштириш, давлат назоратини мувофиқлаштириш ва ахборот технологияларини жорий этиш бошқармаси  (9 киши) | | | |  | Мувофиқликни тасдиқлаш соҳасидаги техника сиёсати ва сифат тизимларини жорий этиш бошқармаси  (5 киши) | | | |  |  | Метрология бошқармаси  (4 киши) | | | |  |  |  | Алкоголли маҳсулотлар сифати бўйича давлат инспекцияси  (5 киши) | | | |
|  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |
|  | Халқаро муносабатлар шўъбаси  (2 киши) | | | |  | Мутасаддилик қилинадиган ташкилотлар | | | | | | | | | |  |  |  | Молия-иқтисодиёт бошқармаси  (5 киши) | | | |
|  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |
|  | Ҳудудий стандартлаштириш ва метрология бошқармалари | | | |  | Республика синов ва сертификатлаштириш маркази | | | |  |  | Миллий эталонлар маркази | | | |  |  |  | Юридик маслаҳатчи  (1 киши) | | | |
|  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |
|  | Стандартлаштириш, метрология ва сертификатлаштириш илмий-тадқиқот институти | | | |  | Штрихли  кодлаштириш маркази | | | |  |  | Метрология  хизматлари кўрсатиш  маркази | | | |  |  |  | Умумий бўлим  (3 киши) | | | |
|  |  |  |  |  |  |  |
|  |  |  |  |  |  |  |  |  |  |  | |  |  |  |  |  |  |  | |  |  |  |
|  | Ахборот-маълумотлар маркази | | | |  | Ходимларнинг чекланган жами сони - 56 киши,  шу жумладан: бошқарув ходимлари - 43 киши;  хизмат кўрсатувчи ходимлар - 8 киши; техник ходимлар - 5 киши. | | | | | | | | | | | | | | | | |
|  |  |

**2-расм.Ўзбекистон стандартлаштириш, метрология ва**

**сертификатлаштириш агентлиги ("Ўзстандарт" агентлиги)**

**марказий аппаратининг тузилмаси.**

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  | **Бошлиқ** | | | |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |
|  | Бошлиқ ўринбосари | | | |  |  | Аккредитация қилинган ҳамда аттестациядан ўтказилган органлар ва лабораторияларни назорат қилиш бўлими | | | |  |  | Бухгалтерия | | | |
|  |  |  |  |  |
|  |  |  |  |  |  |  |  |  |  |  |  |  |
|  | Стандартлаштиришва стандартлар устидан давлат назорати бўлими | | | |  |  |  |  | Умумий бўлим | | | |
|  |  |  |  |  |  |  |  |  |
|  |  |  | Алкоголли маҳсулотлар сифати бўйича инспекторлар | | | |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |
|  | Метрологик назорат ва ўлчовларнинг ягоналиги таъминланишини назорат қилиш бўлими | | | |  |  |  |  |  |  |  |  |  |  |  |  |
|  |  | Ходимларнинг чекланган жами сони - 188 киши,  шу жумладан: бошқарув ходимлари - 145 киши,  хизмат кўрсатувчи ходимлар - 24 киши,  техник ходимлар - 19 киши. | | | | | | | | | | |
|  |  |
|  |  |

**3-расм. Ҳудудий стандартлаштириш ва метрология бошқармалари (СМБ)нинг**

**намунавий тузилмаси.**

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  | **Директор** | | | | | |  |  |  | |  |  |
|  |  |  |  |  |  |  |  |  | |  |  |
|  |  |  |  |  |  |  |  | |  |  | |  |  |  | |  |  |
|  |  |  |  |  |  |  |  | |  |  | |  |  |  | |  |  |
|  | Директорнинг илмий ишлар бўйича ўринбосари | | | |  |  | Илмий котиб  (1 киши) | | | | |  |  | Молия-иқтисодиёт бўлими  (2 киши) | | | |
|  |  |  |  |  |
|  |  |  |  |  |  |  |  | |  |  | |  |  |  | |  |  |
|  | Стандартлаштириш,  классификациялаш ва кодлаштириш бўлими  (4 киши) | | | |  |  | Малака ошириш маркази\* | | | | |  |  | Умумий бўлим  (1 киши) | | | |
|  |  |  |  |  |
|  |  |  |  |  |  |  |  | |  |  | |  |  |  | |  |  |
|  | Сертификатлаштириш бўлими  (3 киши) | | | |  |  |  | |  |  | |  |  |  | |  |  |
|  |  |  |  | |  |  | |  |  |  | |  |  |
|  |  |  |  |  |  |  |  | |  |  | |  |  |  | |  |  |
|  | Метрология, терминология ва таржималар бўлими  (4 киши) | | | |  | Ходимларнинг чекланган жами сони –  23 киши,  шу жумладан: бошқарув ходимлари –  18 киши,  хизмат кўрсатувчи ходимлар - 3 киши,  техник ходимлар - 2 киши. | | | | | | | | | | | |
|  |  |
|  |  |  |  |  |  |  | |  |  |  |  | |  | |  |  |  |
|  |  | | | | | | | | | | | | | | | | |

**4-расм. Стандартлаштириш, метрология ва**

**сертификатлаштириш илмий-тадқиқот институтининг тузилмаси.**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  | **Директор** | | | |  |  |  |
|  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
| Эталонларни сақловчилар  (4 киши) | | | |  |  | Бухгалтерия  (1 киши) | | | |
|  |  |
|  |  |  |  |  |  |  |  |  |  |
|  | Ходимларнинг чекланган жами сони - 8 киши,  шу жумладан: бошқарув ходимлари - 6 киши,  хизмат кўрсатувчи ходимлар - 1 киши,  техник ходимлар - 1 киши. | | | | | | | |  |

**5-расм. Ўзбекистон Республикаси миллий эталонлар**

**марказининг тузилмаси.**

**2. Ўзбекистон Республикаси “Метрология тўғрисида”ги қонуни шарҳлари.**

Ўзбекистон республикасининг “Метрология тўғрисида”ги қонуни 28.12.1993 й. қабул қилинган бўлиб, мазкур қонунга қуйидагиларга мувофиқ ўзгартиришлар киритилган:

ЎзР 26.05.2000 й. 82-II-сон Қонуни, ЎзР 25.04.2003 й. 482-II-сон Қонуни.

Қонун 5 та бўлим ва 21 та моддадан ташкил топган бўлиб, 1-бўлим умумий қоидаларга бағишланган. 1-моддада метрологиянинг асосий тушунчалари келтирилган. 2-моддада метрология тўғрисидаги қонун ҳужжатлари ушбу Қонундан ва Ўзбекистон Республикасининг ўзга қонун ҳужжатларидан иборатлиги ва Қорақалпоғистон Республикасида метрология соҳасидаги муносабатлар Қорақалпоғистон Республикаси қонун ҳужжатлари билан ҳам тартибга солиниши белгиланган. 3-моддада халқаро шартномада ёки битимда Ўзбекистон Республикасининг метрология тўғрисидаги қонун ҳужжатларидагидан ўзгача қоидалар белгиланган бўлса, халқаро шартнома ёки битим қоидалари қўлланиши таъкидланган. Қонуннинг 4-моддасида метрологияга оид фаолиятни давлат томонидан бошқаришни метрология бўйича миллий орган - "Ўзстандарт" агентлиги амалга ошириши ва "Ўзстандарт" ваколатига:

* метрология соҳасида ягона давлат сиёсатини амалга ошириш, метрологияга оид фаолиятни минтақалараро ва тармоқлараро мувофиқлаштириш;
* миллий эталонларни яратиш, тасдиқлаш, сақлаш ва қўллаб-қувватлаш ҳамда уларнинг халқаро даражада солиштиршшшини таъминлаш қоидаларини белгилаш;
* ўлчов воситалари, усуллари ва натижаларига қўйиладиган умумий метрологик талабларни аниқлаш;
* давлат метрология текшируви ва назоратини амалга ошириш;
* метрология масалалари бўйича норматив ҳужжатларни, шу жумладан давлатнинг бошқа бошқарув органлари билан ҳамкорликда Ўзбекистон Республикасининг бутун ҳудудида мажбурий кучга эга бўлган норматив ҳужжатларни қабул қилиш;
* метрология соҳасида илмий ва муҳандис-техник кадрлар тайёрлаш;
* Ўзбекистон Республикасининг метрология соҳасидаги халқаро шартномаларига риоя этилиши устидан назоратни амалга ошириш;
* метрология масалалари бўйича халқаро ташкилотлар фаолиятида қатнашиш;
* Ўзбекистон Республикасининг ўлчовларнинг ягона бирликда бўлишини таъминлаш тизими фаолият олиб бориши ва ривожланишини ҳамда унинг халқаро ўлчов тизими ва бошқа мамлакатларнинг ўлчовлар тизимлари билан уйғунлашувини таъминлаш;
* истеъмолчилар ҳуқукларини, фуқароларнинг соғлиғи ва хавфсизлигини, атроф муҳитни ҳамда давлат манфаатларини нотўғри ўлчов натижаларининг салбий оқибатларидан муҳофаза қилишга доир чора-тадбирларни амалга ошириши кўрсатилган.

Қонуннинг 4-1-моддасида ўлчовларнинг ягона бирликда бўлишини таъминлашга оид, метрология нормалари ва қоидаларини белгиловчи ҳамда Ўзбекистон Республикаси ҳудудида мажбурий кучга эга бўлган норматив ҳужжатларни тасдиқлаш ва давлат рўйхатидан ўтказишни "Ўзстандарт" агентлиги амалга ошириши, Ўзбекистон Республикасининг корхоналари, ташкилотлари, давлат бошқарув органлари, юридик шахслар бирлашмалари метрология соҳасидаги давлат метрология текшируви ва назорати татбиқ этиладиган доирадан ташқаридаги нормалар ва қоидаларни белгилайдиган, ўлчовларнинг ягона бирликда бўлишини таъминлашга оид, "Ўзстандарт" агентлиги томонидан тасдиқланган норматив ҳужжатларни аниқлаштирадиган ва уларга зид бўлмаган норматив ҳужжатларни ўз ваколатлари доирасида ишлаб чиқишлари ҳамда тасдиқлашлари мумкинлиги келтирилган.

Қонуннинг 2-бўлимидаги 5-, 6-, 7-, 8-моддаларда физик ўлчам бирликлари, уларнинг эталонлари, ўлчов воситалари ва ўлчовларни бажариш услубиётлари ҳақида сўз юритилган. 5-моддада Ўзбекистон Республикасида Халқаро ўлчамлар тизими (СИ)нинг физик ўлчам бирликларини белгиланган тартибда қўллашга йўл қўйилиши, физик ўлчам бирликларининг номи, белгиси, уларни ёзиш ва қўллаш қоидалари "Ўзстандарт"нинг тақдимномасига биноан Ўзбекистон Республикаси Вазирлар Маҳкамаси томонидан тасдиқланиши, Ўзбекистон Республикаси Вазирлар Маҳкамаси Халқаро ўлчамлар тизимига киритилмаган ўлчамларни қўллашга рухсат бериши мумкинлиги, ҳамда ташқи савдо фаолиятини амалга ошириш чоғида контракт шартларига мувофиқ физик ўлчамларнинг ўзга бирликлари ҳам ишлатилиши мумкинлиги баён этилган. Қонуннинг 6-моддасида физик ўлчамларнинг бирликлари эталонлар воситасида сақланиши ва қайта тайёрланиши, эталонларни яратиш, тасдиқлаш, сақлаш ва қўллаш тартибини "Ўзстандарт" белгилаши айтиб ўтилган. Фойдаланишда бўлган ўлчов воситалари ўлчов натижаларининг қонунлаштирилган бирликларда белгилаб қўйилган аниқликда бўлишини таъминлаши ва қўллаш шартларига мос келиши лозимлиги ва техника воситаларини ўлчов воситаларига мансуб деб топиш мезонини "Ўзстандарт" белгилаши 7-моддада асосланган. Ўлчовларни бажариш услубиётлари ўлчов натижаларининг хатоликларини баҳолашни ўз ичига олиши ва ўлчов ўтказишнинг мавжуд шароитларида белгилаб қўйилган аниқликни таъминлаши лозимлиги, ўлчовлар белгиланган тартибда аттестация қилинган ўлчовларнинг бажарилиш услубиётларига мувофиқ ҳолда амалга оширилиши лозимлиги, ўлчовларни бажариш услубиётларини ишлаб чиқиш ва метрологик аттестация қилиш тартибини "Ўзстандарт" белгилаши 8-моддада ўрнатилган.

Қонуннинг 3-бўлимида Ўзбекистон Республикаси метрология хизматларига доир (9- 10- 11-моддалар) маълумотлар келтирилган. Ўзбекистон Республикаси метрология хизмати давлат метрология хизматидан ва юридик шахсларнинг метрология хизматларидан таркиб топиши 9-моддада, "Ўзстандарт" бошчилик қиладиган давлат метрология хизматига Қорақалпоғистон Республикаси, вилоятлар ва Тошкент шаҳридаги давлат метрология хизмати органлари кириши, давлат метрология хизмати органлари давлат метрология текшируви ва назоратини, шунингдек фаолиятнинг бошқа турларини амалдаги қонун ҳужжатларига мувофиқ амалга оширилиши 10-моддада таъкидланган. Юридик шахсларнинг метрология хизматлари (11-модда) зарурат бўлган ҳолларда ўлчовларнинг ягона бирлигини таъминлаш бўйича ишларни бажариш ва метрология назоратини амалга ошириш учун тузилиши, юридик шахслар метрология хизматларининг ҳуқуқ ва бурчлари давлат метрология хизмати органлари билан келишиб олинган низомлар билан белгиланиши кўрсатилган.

Қонуннинг 4-бўлимида давлат метрология текшируви ва назоратига доир талаблар ўрнатилган бўлиб, бу бўлим 12-19-моддаларни ўз ичига олади. Ушбу моддалар қуйидагиларга бағишланган:

12 - модда. Давлат метрология текшируви ва назоратини ўтказиш тартиби.

13 - модда. Давлат метрология текшируви ва назорати объектлари.

14 - модда. Давлат метрология текшируви ва назорати тадбиқ этиладиган доиралар.

15 - модда. Давлат метрология текшируви ва назорати турлари.

16 - модда. Ўлчов воситаларининг турларини тасдиқлаш.

17 - модда. Ўлчов воситаларини текширувдан ўтказиш.

18 - модда. Ўлчов воситаларини тайёрлаш, реализация қилиш ва уларнинг ижараси билан шуғулланиш учун юридик ва жисмоний шахсларнинг фаолиятига лицензия бериш.

18-1 - модда. Метрология ишлари ва хизматларини амалга ошириш ҳуқуқи билан таъминлаш учун юридик ва жисмоний шахсларни аккредитация қилиш.

19 - модда. Метрология нормалари ва қоидаларини бузганлик учун жавобгарлик.

Қонуннинг 5-бўлими метрология ишларини молиявий таъминлашга бағишланган бўлиб, 20-модда давлат томонидан албатта молиявий таъминлаш ва 21-модда метрологик ишлар ва хизматлар учун хақ тўлаш масалаларини қамраб олган. 20-моддада давлат томонидан қуйидагилар:

* метрологияни ривожлантириш истиқболларини ишлаб чиқиш;
* метрология соҳасида расмий ахборотлар билан таъминлаш;
* метрология бўйича халқаро, минтақавий ташкилотларнинг ишида қатнашиш ва метрология бўйича чет эл миллий хизматлари билан ишлар бажариш;
* метрология бўйича халқаро, минтақавий нормалар ҳамда қоидаларни ишлаб чиқиш ва ишлаб чиқишга қатнашиш;
* метрология соҳасидаги норматив ҳужжатларни ишлаб чиқиш;
* метрология бўйича умумдавлат аҳамиятига молик илмий-тадқиқот ва ўзга ишларни ўтказиш;
* ўлчовларнинг ягона бирлигини таъминлашга доир "Ўзстандарт" агентлиги томонидан тасдиқланадиган норматив ҳужжатларни ишлаб чиқиш;
* физик ўлчам бирликларининг этолонларини ва ўта аниқ намунавий ўлчов воситаларини ишлаб чиқиш, такомиллаштириш, ясаш, сақлаш, қўллаш, сотиб олиш ва асраш, шунингдек уларнинг халқаро даражада солиштирилишини таъминлаш;
* моддалар ва материаллар таркиби ҳамда ҳоссаларининг стандарт намуналарини, шунингдек моддалар ва материалларнинг физик константалари ҳамда хоссаларига оид стандарт справка маълумотлари ишлаб чиқиш ва жорий этиш давлат тизимларини ривожлантиришга доир ишлар;
* давлат метрология текшируви ва назоратига доир ишлар албатта бюджетдан молиявий таъминланиши шартлиги келтирилган.

Метрология ишлари ва хизматлари учун ҳақ тўлаш 21-моддада ўз аксини топган бўлиб, ўлчов воситаларини синаш, текширувдан ўтказиш, ўлчовларнинг бажарилиш услубиётларини аттестация қилиш, норматив ва техник ҳужжатларни метрологик экспертиза қилиш, техник жиҳатдан асослилиги ҳамда белгиланган метрология нормалари ва қоидаларига мувофиқлигини баҳолаш, ўлчовларнинг бажарилиш сифатини баҳолаш бўйича юридик ҳамда жисмоний шахсларга кўрсатилаётган метрология ишлари ва хизматлари учун, шунингдек метрология фаолиятининг давлат томонидан молиялаштириш соҳасига кирмайдиган турлари учун манфаатдор шахслар томонидан ҳақ тузиладиган шартномаларнинг шартларига мувофиқ тўланиши кўрсатилган.

**3. Метрологик текширув ва назорат.**

Ўлчашлар бирлилигига эришишнинг асосий механизми бўлиб метрологик текширув ва назорат ҳисобланади. Давлат метрологик текшируви ва назорати давлат метрология хизмати органлари томонидан метрология нормалари ва қоидаларига риоя этилишини текшириш мақсадида амалга оширилади. (12-модда).

Давлат метрологик текшируви ва назорати метрология соҳадаги қонун ҳужжатлари талабларига мувофиқ амалга оширилади. Давлат метрологик текшируви ва назорати асоси

“Метрология тўғрисида” қонуни ва ЎЗ РСТ 8.002 стандарти билан регламентланган. Ушбу ҳужжатлар билан Давлат метрологик текшируви ва назоратининг объектлари, тури ва кўриниши ўрнатилган метрологик текшируви ва назоратининг объектлари (13-модда) ҳисобланади. Қуйидагилар давлат метрология текшируви ва назоратининг объектлари (13-модда) ҳисобланади:

* эталонлар;
* ўлчов воситалари;
* моддалар ва материаллар таркиби ҳамда хоссаларининг стандарт намуналари;
* ахборот- ўлчов тизимлари;
* ўлчовларни бажариш услубиётлари;
* метрология нормалари ва қоидаларида назарда тутилган ўзга объектлар.

Давлат метрология текшируви ва назорати татбиқ этиладиган доиралар. (14-модда)

Давлат метрология текшируви ва назорати:

* соғлиқни саклаш, ветеринария, атроф-муҳитни муҳофаза қилиш;
* моддий бойликларни ва энергетика ресурсларини ҳисобга олиш;
* савдо-тижорат, божхона, почта ва солиқ операцияларини ўтказиш, телекоммуникация хизматларини кўрсатиш;
* захарли, енгил алангаланувчан. портловчи ва радиоактив моддаларни сақлаш, ташиш ҳамда йўқ қилиб ташлаш;
* давлат мудофаасини таъминлаш;
* меҳнат хавфсизлигини ва транспорт харакати хавфсизлигини таъминлаш;
* сертификатланадиган маҳсулотнинг хавфсизлиги ва сифатини аниқлаш;
* геодезик ва гидрометеорологик ишлар;
* ўлчов воситаларини давлат синовидан, текширувдан, калибрлашдан, таъмирлаш ва метрологик аттестациядан ўтказиш;
* фойдали қазилмаларни қазиб олиш;
* миллий ва халқаро спорт рекордларини рўйхатга олишга нисбатан татбиқ этилади.

Ўзбекистон Республикасининг норматив ҳужжатларига биноан давлат метрология текшируви ва назорати фаолиятнинг ўзга доираларига нисбатан ҳам татбиқ этилиши мумкин.

Давлат метрология текшируви ва назорати турлари. (15-модда.)

Давлат метрология текшируви қуйидаги тарзда амалга оширилади:

* ўлчов воситаларининг турларини синаш ва тасдиқлаш;
* ўлчов воситаларини ҳамда ўлчовларнинг бажарилиш услубиётларини метрологик аттестация қилиш;
* ўлчов воситаларини, шу жумладан эталонларни текширувдан ўтказиш, калибрлаш;
* ўлчов воситаларини ҳамда ўлчовларнинг бажарилиш услубиётларини синаш.
* текширувдан ўтказиш, метрологик аттестация қилиш. ўлчов воситаларини ва метрология
* фаолиятнинг бошқа муайян турларини калибрлаш ҳуқуқига эга бўлиши учун метрология хизматлари, марказлари, лабораторияларини аккредитация қилиш;
* юридик ва жисмоний шахсларнинг ўлчов воситаларини тайерлаш, реализация қилиш,
* уларнинг ижараси билан шуғулланишга доир фаолияти лицензияланаётганда мазкур шахсларнинг белгиланган метрология нормалари ва қоидаларига риоя этишларини баҳолаш ҳамда тасдиқлаш;
* ўлчовларнинг бажарилиш сифатини ва метрология фаолиятининг бошқа турларини баҳолаш.

***Давлат метрология назорати:***

* ўлчов воситаларини тайёрлаш, таъмирлаш, уларнинг ижараси билан шуғулланиш, уларни реализация қилиш
* уларнинг ҳолати ва қўлланилиши (физик ўлчамлар бирликлари эталонларини, моддалар ва материаллар таркиби ҳамда хоссаларининг стандарт намуналарини, ўлчов тизимларини қўшган ҳолда)
* ўлчовларнинг бажарилиш услубиётларининг қўлланилиши;
* белгиланган метрология нормалари ва қоидаларига риоя этилиши ҳамда аккредитация килинган метрология хизматлари, марказлари, лабораториялари фаолияти устидан амалга оширилади.

Зарур ҳолларда "Ўзстандарт" карорига биноан метрология текшируви ва назоратнинг бошқа турлари ва шакллари ҳам белгиланиши мумкин.

Ўлчов воситаларининг турларини тасдиқлаш тартиби қонуннинг 16-моддасида аниқланган бўлиб, ушбу Қонуннинг 14-моддасида кўрсатилган доираларда фойдаланиладиган, ишлаб чиқарилиши ва импорт бўйича четдан олиб келиниши лозим бўлган ўлчов воситалари давлат синовларидан (кейинчалик уларнинг турини тасдиқлаш шарти билан) ёки метрологик аттестациядан ўтказилиши лозимлиги, ўлчов воситаларининг давлат синовларини ўтказиш, турини тасдиқлаш ва Давлат реестрига киритишни "Ўзстандарт" амалга ошириши, тасдиқланган ўлчов воситаларига ёки уларнинг фойдаланиш ҳужжатларига ишлаб чиқарувчи Давлат реестри белгисини қўйиши шартлиги, бошқа давлатларнинг ўлчов воситаларини синаш ва метрологик аттестациялаш натижалари тузилган шартномалар ҳамда битимларга мувофиқ эътироф этилиши белгиланган.

Ўлчов воситаларини текширувдан ўтказиш (17-модда) текширувдан ўтказилиши лозим бўлган ўлчов воситалари туркумларининг рўйхати "Ўзстандарт" томонидан тасдиқланади. Юридик шахсларнинг аккредитация қилинган метрологик хизматларига ўлчов восталарини текширувдан ўтказиш ҳуқуқи берилиши мумкин. Бошқа давлатларда амалга оширилган ўлчов воситаларини текшириш натижалари халқаро шартномалар ва битимлар асосида эътироф этилади.

17-1-моддада таъкидланганидек, ушбу Қонуннинг 14-моддасида кўрсатиб ўтилганидан бўлак соҳаларда қўлланиладиган ва мажбурий текширувдан ўтказилмайдиган ўлчов воситалари уларни ишлаб чиқариш, реализация қилиш, ишлатиш, ижарага бериш, таъмирлашда ва Ўзбекистон Республикаси ҳудудига олиб киришда калибрлашдан ўтказилиши мумкин. Ўлчов воситаларини калибрлаш ҳуқуқи юридик шахсларнинг аккредитация қилинган метрология хизматларига берилиши мумкин. Юридик шахсларнинг метрология хизматларини ўлчов воситаларини калибрлаш ҳуқуқига эга бўлиши учун аккредитация қилиш тартиби ва калибрлашни ўтказиш тартиби "Ўзстандарт" томонидан белгиланади.

Ушбу қонуннинг 14-моддасида кўрсатилган доирада қўлланилиши мумкин бўлган ўлчов воситаларини тайёрлаш, реализация қилиш ва уларнинг ижараси билан шуғулланиш қонун ҳужжатларига мувофиқ бериладиган лицензия асосида юридик ва жисмоний шахслар томонидан амалга оширилиши 18-моддада кўрсатилган.

Норматив ва техник ҳужжатларни метрологик экспертиза қилиш, ўлчовларнинг бажарилиш услубиётларини метрологик аттестация қилиш, ушбу қонуннинг 14-моддасида кўрсатилган доирада қўлланилиши ва фойдаланилиши мумкин бўлган ўлчов воситаларини текширувдан ўтказиш, калибрлаш, таъмирлаш, синаш, метрологик аттестация қилишни амалга ошириш ҳуқуқи билан таъминлаш учун юридик ва жисмоний шахсларни аккредитация қилиш "Ўзстандарт" агентлиги томонидан белгиланган тартибда амалга оширилиши 18-1-моддада ёритилган.

Ўзбекистон Республикасининг “Метрология тўғрисида”ги қонуннинг қоидалари, шунингдек метрология нормалари ва қоидалари бузилишида айбдор бўлган Ўзбекистон Республикасининг юридик ва жисмоний шахслари, давлат бошқарув органлари амалдаги қонун ҳужжатларига мувофиқ жавобгар бўладилар (19-модда).

**НАЗОРАТ САВОЛЛАРИ**

1. Ўлчашлар бирлилигини таъминлашнинг асослари.
2. “Ўзстандарт” агентлигининг метрология бўйича ваколатлари.
3. Ўзбекистон Республикасининг “Метрология тўғрисида”ги қонуни қисқа шарҳи.
4. Давлат метрологик текшируви ва назорати.
5. Давлат метрологик текшируви ва назорати турлари.
6. Норматив ва техник ҳужжатларни метрологик экспертиза қилиш.

**АДАБИЁТЛАР**

1. Абдувалиев А.А., Латипов В.Б., Умаров А.С., Алимов М.Н., ва б. «Стандартлаштириш, Метрология, Сертификатлаштириш, Сифат.» – Т.: СМСИТИ, 2008. – 267 б.
2. Абдувалиев А.А., Латипов В.Б., Умаров А.С., и др. «Основы стандартизации, метрологии, сертификации и управления качеством» - Т., НИИСМС, 2007. – 555 с.
3. “Метрология тўғрисида”ги (ЎзР 28.12.1993 й. 1004-XII-сон; ЎзР 26.05.2000 й. 82-II-сон, ЎзР 25.04.2003 й. 482-II-сон) Қонун.